Document ID: 32002R1998

Kommissionens forordning (EF) nr. 1998/2002
af 8. november 2002
om ændring af forordning (EF) nr. 902/2002 for så vidt angår de nærmere oplysninger om kontroltjenesten
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 545/2002(2), særlig artikel 10, og
ud fra følgende betragtninger:
(1) Kommissionens forordning (EF) nr. 902/2002 af 30. maj 2002 om godkendelse af den kontrol af overensstemmelse med handelsnormerne for friske frugter og grøntsager, som Den Tjekkiske Republik foretager inden importen til Det Europæiske Fællesskab(3), indeholder nærmere oplysninger om den kontroltjeneste, som varetager den pågældende kontrol, nemlig Den Tjekkiske Landbrugs- og Fødevareinspektion.
(2) De tjekkiske myndigheder har meddelt Kommissionen, at de nærmere oplysninger om kontroltjenesten vil blive ændret fra den 1. januar 2003, jf. tjekkisk lov nr. 146/2002 af 20. marts 2002. Bilaget til forordning (EF) nr. 902/2002 bør ændres i overensstemmelse hermed.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
I bilag I til forordning (EF) nr. 902/2002 affattes de nærmere oplysninger om kontroltjenesten, jf. artikel 7, stk. 2, i Kommissionens forordning (EF) nr. 1148/2001(4), således: " CAFIA Den Tjekkiske Landbrugs- og Fødevarekontrol (Státní zemedelská a potravinárská inspekce) Kvetná 15 CZ - 603 00 Brno Tlf. (420-5) 43 54 02 03/02 49 Fax (420-5) 43 54 02 10 E-post: fruveg@cafia.cz "
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Den anvendes fra den 1. januar 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. november 2002.

Labels: 3
17
18